Die eenstuk: 'n Item vir elke seisoen | rooi rose Die eenstuk: 'n Item vir elke seisoen | rooi rose
Die eenstuk: 'n Item vir elke seisoen
Oorweeg dit om in hierdie mode-item te belê. Die vroulike eenstuk is hoogmode, maar ook tydloos. Hier is 'n paar wenke om binne 'n oogwink 'n stylvolle uitrusting aanmekaar te slaan.
Die eenstuk: 'n Item vir elke seisoen deur Karli Potgieter en Bea Lingenfelder. Hooffoto: Cluse
Waarom die eenstuk opslae maak
rooi rose is mal oor die veelsydigheid van hierdie kop-tot-toon–kledingstuk en voorspel dat dit nog 'n geruime tyd 'n klassieke stapelitem gaan wees. Hierdie kledingstuk is veral ideaal as jy op 'n blou Maandag vinnig in 'n uitrusting wil spring. Boonop is dit vleiend vir elke figuur sonder om jou ongemaklik te laat voel.
Lees ook: 10 wenke wat jou figuur vlei
Hoe om 'n eenstuk te kry wat jóu komplimenteer
Wees op die uitkyk vir 'n eenstuk wat van 'n vloeiende of ligter stof gemaak is, soos 'n linnemengsel. Sodoende kan jy dit moeiteloos in beide die snerpende koue maande en die vuurwarm Suid-Afrikaanse somer dra.
Die geheim lê in hoe jy dit stileer. Dra 'n polonektrui in 'n kontrasterende kleur onder jou eenstuk vir 'n knus voorkoms of kies 'n paar sandale en 'n mooi halssnoer in die somer. Indien jy besluit op 'n formele baadjie wat jy met 'n stylvolle hakskoen dra sal jy prentjiemooi op kantoor lyk.
Bind 'n gordel om jou middel om jou vroulike figuur te beklemtoon. Kyk ook uit vir unieke sleutelkenmerke soos praktiese sakke en knopies. Indien die broekspyp effens verkort is, kan jy subtiel spog met jou gunsteling leerstewels of sandale.
Lees ook: Hierdie 8 modefoute laat jou slordig lyk
Speelpak (R750) Woolworths
'n Wit polonek-trui soos hierdie is altyd 'n tydlose wenner. Die eenstuk is van duursame katoen en linne in 'n vlootblou-kleur. Moet dus nie huiwer om te eksperimenteer met ander kleure wanneer jy 'n truitjie onder die eenstuk aantrek nie, want dit sal beslis daarby pas!
Lees ook: Die 10 dinge wat in jou winterklerekas hoort
Eenstuk (R750) Woolworths
Polonek-trui (R350) Truworths
Loafer (R399) Truworths
Omdat die eenstuk van natuurlike stowwe gemaak is, hou dit jou lieflik koel tydens die warm somer. Die vertikale streep-motief verleng sommer ook jou voorkoms!
#rrWenk: Moenie skrik vir 'n bonkige halssnoer soos dié een van Woolworths nie, want die somer is sinoniem met kleur.
Lees ook: Lyk ryk – 7 maniere om luuks te lyk sonder om te veel geld te bestee
Sandale (R250) Woolworths
Halssnoer (R160) Woolworths
Horlosie van Cluse (R2 950) Luxco Importers
'n Kantoornommertjie wat wérk!
Die donker palet van hierdie uitrusting bied 'n gesofistikeerde voorkoms en maak dit ideaal vir die werk. Verruil jou kantoorskoene vir 'n enkelstewel met 'n blokhak om jou voorkoms meer informeel te maak.
#rrWenk: Vir 'n bietjie kleur is 'n nekserpie of bonkige oorringe altyd 'n goeie keuse.
Lees ook: 5 vinnige modetruuks wat jou uitrusting afrond
Baadjie (R1 199) Daniel Hechter, Truworths
Hofskoen (R440) Daniel Hechter, Truworths
Verf die stad rooi
Rooi is selfversekerd en versinnebeeld 'n opgewonde passie vir die lewe. Dus is hierdie subtiele bybehore die ideale manier om die uitrusting af te rond wanneer jy 'n skemerkelkie met jou vriendinne geniet.